21.1.2022.
LV
Eiropas Savienības Oficiālais Vēstnesis
L 14/3
PIELIKUMS
Preču apraksts
Klasifikācija (KN kods)
Pamatojums
(1)
(2)
(3)
Riņķa formas izstrādājumi, kuri sastāv no cilindriska adīta elastīga auduma (sintētiskās šķiedras savienojumā ar gumijas pavedieniem) un kuru diametrs ir aptuveni 4,5 cm un platums aptuveni 2 cm (nesarullētā veidā).
6117 80 10
Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, XI sadaļas 7. piezīmes b) punktu un 10. piezīmi un KN koda 6117, 6117 80 un 6117 80 10 formulējumu.
Minētie izstrādājumi ir adīti cilindriskā formā un sagriezti noteiktā (iepriekš ieprogrammētā) platumā (2 cm).
Pateicoties elastīgajā audumā esošajiem gumijas pavedieniem, izstrādājumu malas rullējas uz augšu un tādējādi izstrādājumi iegūst matu saites formu un ir gatavi lietošanai.
Sk. attēlus (*).
Pabeigtie izstrādājumi ir izgatavoti, adot audumu cilindriskā formā un sagriežot to noteiktā platumā, lai iegūtu elastīgu lietošanai gatavu riņķi (sk.
XI sadaļas 7. piezīmes b) punktu).
Ņemot vērā, ka minētie izstrādājumi ir tekstilmateriāli, tie ir uzskatāmi par gataviem trikotāžas apģērba piederumiem tāpat kā, piemēram, apdarinātas šalles, lakati, mantiļas, kaklasaites un tauriņi.
Turklāt XI sadaļas 10. piezīmē elastīgie materiāli, kas sastāv no tekstilmateriāliem savienojumā ar gumijas pavedieniem, ir klasificēti minētajā sadaļā.
Klasificēšana pozīcijā 9615 nav iespējama, jo šīs pozīcijas izstrādājumi parasti ir izgatavoti no plastmasas, ziloņkaula, kaula, ragiem, bruņurupuču bruņām, metāla utt. (sk. arī Harmonizētās sistēmas pozīcijas 9615 skaidrojuma 3. punktu un kombinētās nomenklatūras pozīcijas 9615 skaidrojumu).
Tāpēc šie izstrādājumi ir klasificējami ar KN kodu 6117 80 10 kā gatavi trikotāžas apģērba piederumi, elastīgi vai gumijoti.
(*) Attēli pievienoti tikai informācijai.